চলন্তিকা উদ্যোগ | মুক্তিযোদ্ধা স্বামী
লিখেছেন: রোদের ছায়া | তারিখ: ২০/১০/২০১৩
মনির বাপের ছিলো বেজায় সাহস
চেয়ারম্যানের লায়ঠাল আছিলো সে
বাইরে তহন রাজনীতির আগুন
সবাই বলে স্বাধীন হবে দ্যাশ
রক্ত যখন ঝরবে পথের ‘পরে।
সেই দিন দবির মিয়াঁর সাথে সাঁঝের বেলা
কানাকানি ফিসফাস করলো তারা ম্যালা
নিশুত রাতের আধার সাথে করি
পাড়ি জমায় পাশের দ্যাশে
আশার নদীতে ভ্যালা ।
মাস দেড় পর ফিরে আইসে মুক্তিতে দিল যোগ
ঘরের মানুষ পর হইল মোর কপালে দুর্ভোগ ।
এক শীতের রাতে হানাদার আইসে
আগুন লাগায় গ্রামে
মা বোনের ইজ্জত লোটে ধর্মের নামে ।
মুক্তিরা কি ছাইড়া দিবে ?
বেজন্মা , বেঈমানে ?
ছাড়ে নাই ছাড়ে নাই মায়ের শপথ!
রাখতে গাঁয়ের মান নিল রক্তে প্রতিশোধ ।
হটাত একটা গুলি আইসে লাগলো তেনার গায়
কপাল মোর পোড়াই ছিল ভাঙলো তখন হায়।
হায় রে মোর পোড়া কপাল মুক্তিযোদ্ধা স্বামী
কতো জনের কতো কথা ভাষণ দামি দামি,
না পাইলাম জমি জিরাত না পাইলাম ঘর,
মুক্তি যুদ্ধ দ্যাশ দিল ….নিল না খবর ।
অক্টোবর ২০, ২০১৩ / ১:২৯ মিনিট
অক্টোবর ২০, ২০১৩ / ২:০৪ মিনিট
অক্টোবর ২০, ২০১৩ / ২:২৫ মিনিট
অসাধারন…আঞ্চলিক ভাষার প্রয়োগটা কবিতায় ভিন্ন মাত্রা যোগ করেছে…খুব ভালো লাগলো ফায়া আপু….ঈদ মোবারক…
অক্টোবর ২০, ২০১৩ / ৮:০৫ মিনিট
অক্টোবর ২০, ২০১৩ / ৬:৪৪ মিনিট
জন্মস্থান আমার ঢাকাতে।তাই বাংলা দেশের আঞ্চলিক ভাষা বুঝতে বিশেষ আসুবিধা হয় না।আপনার লেখাটি বেশ আবেগ প্রবণ–মন টেনে নেবার মত লেখা।ভাল লেগেছে।
অক্টোবর ২০, ২০১৩ / ৮:০৬ মিনিট
অক্টোবর ২২, ২০১৩ / ১০:৩৬ মিনিট
ভাল লাগল। ভাল থাকুন সবসময়।
অক্টোবর ২৫, ২০১৩ / ১১:১৪ মিনিট
নভেম্বর ২, ২০১৪ / ৯:১৩ মিনিট
কি আর বলবো ভাই, আমরা অনেকেই ভাষণ দিয়েই সব কিছু শেষ করতে চাই।